Lepšiškės koplyčia
55°23′50″š. pl. 23°32′16″r. ilg.﻿ / ﻿55.397126°š. pl. 23.537834°r. ilg.﻿ / 55.397126; 23.537834 Lepšiškės koplyčia – katalikų koplyčia Raseinių rajone, Betygalos seniūnijoje, Lepšiškės kaime, 2 km į rytus nuo Ilgižių, 12 km į šiaurės rytus nuo Betygalos. Ji stovi apie 150 m į pietus nuo kelio  3501  Betygala–Ilgižiai–Krakės–Bokštai , dirbamų laukų pakraštyje, pamiškėje, nuo lauko atskirta melioracijos griovio. Privažiavimo ar tako nėra, pasiekiama kertant pasėlių lauką ir apeinant griovį. Lepšiškė priklauso Paliepių Šv. Kryžiaus parapijai. Koplyčia tvarkinga, minimaliai prižiūrima, tačiau nenaudojama. Pastatyta Atgimimo pradžioje, apie 1992 m.